**SVEUČILIŠTE U ZAGREBU MEDICINSKI FAKULTET**

**ŠALATA 3**

**10000 ZAGREB**

**OIB: 45001686598**

**RKP: 01888**

**OBRAZLOŽENJE POSEBNOG DIJELA PRIJEDLOGA FINANCIJSKOG PLANA ZA 2025. GODINU**

**S PROJEKCIJAMA ZA 2026. – 2027. GODINU**

1. **UVOD – SAŽETAK DJELOKRUGA RADA**

Medicinski fakultet je javno visoko učilište u sastavu Sveučilišta u Zagrebu, koji ustrojava i izvodi sveučilišne studije, znanstveni i visokostručni rad u području Biomedicine i zdravstva. Fakultet je pravna osoba sa statusom javne ustanove koji svoju djelatnost ostvaruje obrazovanjem doktora medicine. Kroz integrirani preddiplomski i diplomski sveučilišni studij Medicine na hrvatskom jeziku i na engleskom jeziku, sveučilišni diplomski studij sestrinstva, poslijediplomske specijalističke studije, sveučilišne doktorske studije Biomedicine i zdravstva na hrvatskom i engleskom jeziku te sveučilišni doktorski studij Neuroznanost.

Medicinski fakultet Sveučilišta u Zagrebu najstarija je takva ustanova u ovom dijelu Europe, a svojom veličinom i znanstveno-nastavnom kvalitetom jedna je od vodećih sastavnica Sveučilišta u Zagrebu i jedan od najboljih fakulteta u Republici Hrvatskoj. Uloga Medicinskog fakulteta u razvoju biomedicine kao znanosti i struke kako u Republici Hrvatskoj tako i u susjednim zemljama, neprocjenjiva je. Treba istaknuti kako je zagrebački Medicinski fakultet osnivač svih ostalih medicinskih fakulteta u Hrvatskoj, na sveučilištima u Rijeci, Splitu i Osijeku, te više njih u susjednim zemljama. Naš fakultet nemjerljive je vrijednosti za Hrvatsku i za sve ljude koji žive u njoj jer je omogućio i omogućuje izobrazbu brojnih naraštaja hrvatskih liječnika i medicinski sestara od diplomske razine do najviših akademskih i specijalističkih razina.

Misija Medicinskog fakulteta Sveučilišta u Zagrebu obuhvaća nastojanje Fakulteta da obrazuje kompetentne zdravstvene djelatnike koji će svojim znanjem unaprijediti medicinsku praksu, obrazovanje i znanost.

Cilj Fakulteta je upisati izvrsne studente koji će razumjeti teorijske i praktične, psihološke, sociološke, ekonomske i kulturne čimbenike koji utječu na zdravlje i bolest, biti spremni posvetiti se skrbi za svoje bolesnike, poduzeti potrebne postupke i pokazati suosjećanje prema bolesniku i njegovim bližnjima te raditi na promicanju zdravlja pojedinca i zajednice. Medicinski fakultet želi ponuditi program koji je usmjeren prema studentu, integrira temeljne znanosti, izvrsno kliničko obrazovanje, stručne standarde i etička načela, primjenjuje najbolje metode obrazovanja te prepoznaje i nagrađuje najbolje studente.

Istraživačka misija Medicinskog fakulteta sastoji se od provedbe istraživačkih programa koji se temelje na suradnji, usmjereni su prema inovacijama te povezuju znanstvenike iz područja temeljnih, javnozdravstvenih i kliničkih znanosti.

Fakultet želi stvoriti poticajno intelektualno okružje, promovirati znanstvene i humanitarne aspekte medicinske prakse uz istodobnu provedbu znanstvenih istraživanja u okvirima međunarodnih i nacionalnih projekata koji rezultiraju napretkom znanosti, primjenom u nastavnom procesu i unaprjeđenju zdravstvene skrbi.

Nakon dva potresa u 2020. fakultet je pretrpio ozbiljna oštećenja na zgradama. Radovi na obnovi stradalih zgrada još uvijek traju. Cjelovita obnova dviju zgrada je uspješno završeno, do kraja godine očekujemo završetak još jedne zgrade, a do ljeta slijedeće godine i završetak posljednje zgrade. Suočeni s novim izazovima povrata u obnovljene zgrade (organizacija povrata namještaja i ljudi, ponovo uređenje obnovljenih prostorija koje u određenim slučajevima imaju i drugačije dimenzije radi ojačanja na konstrukciji koja su napravljena) nastojimo najuspješnije riješiti cijelu situaciju na zadovoljstvo svih. Kako bi se nastava i sve ostale aktivnosti mogle nastaviti provoditi neometano u za to predviđenim kabinetima i laboratorijima.

***A621001 Redovna djelatnost Sveučilišta u Zagrebu***

Zakonske i druge pravne osnove

- Zakon o znanstvenoj djelatnosti i visokom obrazovanju

- Uredba o nazivima radnih mjesta i koeficijenata složenosti poslova u javnim službama

- Temeljni kolektivni ugovor za službenike i namještenike u javnim službama

- Kolektivni ugovor za znanost i visoko obrazovanje

- Zakon o ustanovama

- Upute za izradu i dostavu financijskih planova proračunskih korisnika razdjela 080 – Ministarstvo znanosti i obrazovanja za razdoblje 2025. – 2027.

|  |  |  |  |  |  |
| --- | --- | --- | --- | --- | --- |
|  | Plan 2024. | Plan 2025. | Plan 2026. | Plan 2027. | Indeks2025./2024. |
| A621001 | 24.307.678 | 26.082.491 | 26.210.466 | 26.339.082 | 107,30 |

Ova aktivnost provodi se svake godine iz izvora financiranja 11 Opći prihodi i primici. Aktivnosti se odnose na planiranje rashoda za zaposlene na teret državnog proračuna te dijela materijalnih rashoda koji se financiraju iz državnog proračuna. Sredstva za 2025. godinu planirana su u iznosu od 26.082.491 eura, rashodi se odnose za plaće zaposlenika, materijalna prava zaposlenika, prijevoz zaposlenika na posao i s posla te za novčanu naknadu za nezapošljavanje osoba s invaliditetom. Povećanje od 7,30% u odnosu na 2024. zbog nove uredbe o koeficijentima koja je stupila na snagu 01. ožujka 2024. godine. Sredstva su planirana na temelju zadanih limita od Ministarstva znanosti, obrazovanja i mladih.

***A622122 Programsko financiranje javnih visokih učilišta***

Zakonske i druge pravne osnove

- Zakon o znanstvenoj djelatnosti i visokom obrazovanju

- Kolektivni ugovor za znanost i visoko obrazovanje

- Zakon o osiguranju kvalitete u znanosti i visokom obrazovanju

|  |  |  |  |  |  |
| --- | --- | --- | --- | --- | --- |
|  | Plan 2024. | Plan 2025. | Plan 2026. | Plan 2027. | Indeks2025./2024. |
| A622122 | 1.475.840 | 1.513.686 | 1.562.026 | 1.562.275 | 102,56% |

Ova aktivnost provodi se svake godine iz izvora financiranja 11 Opći prihodi i primici. Aktivnosti se odnose na pokrivanje materijalnih troškova fakulteta i troška nabave znanstvene kapitalne opreme. Sredstva su planirana na temelju zadanih limita Ministarstva znanosti, obrazovanja i mladih odnosno Sveučilišta u Zagrebu.

***A679088 Redovna djelatnost Sveučilišta u Zagrebu Medicinski fakultet (iz EV prihoda)***

Zakonske i druge pravne osnove

- Zakon o znanstvenoj djelatnosti i visokom obrazovanju

- Temeljni kolektivni ugovor za službenike i namještenike u javnim službama

- Kolektivni ugovor za znanost i visoko obrazovanje

- Zakon o ustanovama

- Pravilnik o mjerilima i načinu korištenja vlastitih i namjenskih prihoda

Ova aktivnost provodi se svake godine iz slijedećih izvora financiranja:

* 31 Vlastiti prihodi – fakultet ostvaruje vlastite prihode od obavljanja poslova na tržištu - patološke analize, obdukcije, sudska vještačenja, analize voda, dijagnostički postupci, školarina od poslijediplomskih specijalističkih studija, tečajevi stalnog medicinskog usavršavanja te iznajmljivanje prostora. Planirani prihodi se koristi za podmirivanje rashoda za zaposlene koji se ne financiraju iz Državnog proračuna, a zaposleni su radi povećanog obujma posla potrebnog za obavljanje gospodarske djelatnosti, za pokrivanje materijalnih rashoda, financijskih rashoda i rashoda za nabavu nefinancijske imovine. Također iz vlastitih prihoda se financiraju troškovi EU projekata kojima se prihodi priznaju po metodi nadoknade.
* 43 Ostali prihodi za posebne namjene se odnose na prihode od školarina za preddiplomske, diplomske i integrirane preddiplomske i diplomske studije te na prihode od poslijediplomskih doktorskih studija. Najveći dio prihoda odnosi se na studij medicine na engleskom jeziku. Od navedenih prihoda najveći dio se koristi za podmirivanje vanjske suradnje, rashoda za zaposlene te osiguranje potrebne opreme potrebne za provođenje studija, pokrivanje materijalnih troškova, tekuće investicijsko održavanje i ostalih aktivnosti potrebnih za normalno funkcioniranje rada Fakulteta.
* 52 Ostale pomoći se odnose na prihode od Hrvatske zaklade za znanost (HRZZ) za projektno financiranje znanstvene djelatnosti te financiranje doktoranada i poslijedoktoranada zaposlenih na teret HRZZ-a. Od navedenih prihoda financiraju se rashodi za zaposlene, materijalni troškovi poslovanja, tekuće i investicijsko održavanje, nabava dugotrajne imovine i ulaganje u dugotrajnu imovinu.
* 61 Donacije – dio donacija se odnosi na donacije Studentskog centra za provođenje studentskih aktivnosti, drugi oblici donacija namijenjeni su za provođenje tečajeva

**CILJ 1. NASTAVNA DJELATNOST**

 **OBRAZLOŽENJE CILJA**

Ciljevi Medicinskog fakulteta primarno su orijentirani prema osiguranju kvalitete svih nastavnih programa koji će voditi ostvarivanju izvrsnih nastavnih rezultata.

Organizacijom izvanrednih nastavnih aktivnosti (konzultacije, predavanja problematičnog gradiva-kolokviji) maksimalizirati spremnost studenata za izlazak na ispit s konačnim ciljem stjecanja boljeg znanja studenata i veće prolaznosti.

Izvrsnost se mjeri prema interesu kandidata za određeni studij. Svi pokazatelji govore da su svi studiji koje nudi Medicinski fakultet vrlo atraktivni za kandidate.

Od 2023/2024 godine na temelju odluke Senata Sveučilišta u Zagrebu prvi put je upisano 89 studenata integrirani diplomski studij Medicine na engleskom jeziku. Budući da je znatan broj studenata dolazio iz Izraela zbog ratne krize koja je zahvatila taj dio svijeta odnosno zbog krize na globalnoj razini broj studenata je smanjen u 2024/2025 akademskoj godini. Pokazatelj učinka je broj studenata upisanih u prvu godinu studija u odnosu na broj studenata koji su završili studij, te broj studenata koji su stekli minimalno 55 ETCS bodova. Ciljane vrijednosti za naredne godine su veće zbog većeg broja upisanih studenta na dodiplomski studij medicine na engleskom jeziku u 2023/2024 godini.

|  |
| --- |
| **Integrirani diplomski studij Medicine na engleskom jeziku** |
| **Pokazatelj****rezultata** | **Definicija** | **Jedinica** | **Polazna vrijednost****2023/2024** | **Izvor podataka** | **Ciljana vrijednost 2025.** | **Ciljana vrijednost 2025.** | **Ciljana vrijednost 2026.** |
| Omjer broja završenih studenata i broja upisanih studenata u prvu godinu  | Broj studenata upisanih u prvu godinu u odnosu na broj studenata koji su završili studij 2023/2024 | Broj studenata | 89:33 | Odsjek za diplomsku nastavu | 38:33 | 70:30 | 70:36 |
| Broj studenata koji su stekli minimalno 55 ECTS bodova  | Studenti koji su stekli minimalno 55 ECTS bodova2023/2024 | Broj studenata | 182 | Odsjek za diplomsku nastavu | 190 | 200 | 210 |

 **POKAZATELJI UČINKA:**

|  |
| --- |
| **Sveučilišni doktorski studij** |
| **Pokazatelj****rezultata** | **Definicija** | **Jedinica** | **Polazna vrijednost 2024.** | **Izvor podataka** | **Ciljana vrijednost 2024.** | **Ciljana vrijednost 2025.** | **Ciljana vrijednost 2026.** |
| Broj studenata na specijalističkom poslijediplomskom studiju | Broj studenata upisanih na specijalističke poslijediplomske studije u ak. godini 2023/2024 | Broj studenata | 603 | Odsjek za poslijediplomsku nastavu | 600 | 600 | 600 |
| Omjer broja završenih studenata i broja upisanih studenata u prvu godinu doktorskog studija Biomedicina i zdravstvo na engleskom jeziku | Broj studenata upisanih u prvu godinu doktorskog studija u odnosu na broj studenta koji su završili studij u 2023/2024 | Broj studenata | 3:0 | Odsjek za poslijediplomsku nastavu | 4:10 | 4:10 | 4:10 |
| Omjer broja završenih studenata i broja upisanih studenata u prvu godinu doktorskog studija Biomedicina i zdravstvo na hrvatskom jeziku | Broj studenata upisanih u prvu godinu doktorskog studija u odnosu na broj studenta koji su završili studij u 2023/2024 | Broj studenata | 62:65 | Odsjek za poslijediplomsku nastavu | 62:60 | 62:60 | 62:60 |
|  |  |  |  |  |  |  |  |

**CILJ 2. ZNANSTVENA DJELATNOST**

 **OBRAZLOŽENJE CILJA**

Izvrsnost bilo koje znanstveno-nastavne institucije u svijetu primarno se mjeri njenim ostvarenim znanstvenim rezultatima. Znanstvena izvrsnost se primarno prikazuje brojem radova objavljenima u najboljim časopisima te najprestižnijim znanstvenim nagradama koje su dobili djelatnici institucije. Stoga su ciljevi Medicinskog fakulteta primarno bili orijentirani prema stvaranju preduvjeta i poticanju ostvarivanja izvrsnih znanstvenih rezultata.

Znanstvenici Fakulteta aktivno sudjeluju u brojnim nacionalnim i međunarodnim projektima s različitim međunarodnim institucijama, financiranima od strane različitih istraživačkih organizacija i programa.

**POKAZATELJI UČINKA:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj****rezultata** | **Definicija** | **Jedinica** | **Polazna vrijednost****2024.** | **Izvor podataka** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Porast indeksa uspješnosti objave radova | Podizanje indeksauspješnosti objave radova | Broj objava ili bodovi | 715 | Web of Science Core Collection: SCI-EXP / SSCI | 750 | 760 | 800 |
|  |  |  |  |  |  |  |  |

***A679078 EU projekti Sveučilišta u Zagrebu Medicinski fakultet (iz EV prihoda)***

Zakonske i druge pravne osnove

- Zakon o znanstvenoj djelatnosti i visokom obrazovanju

- Ugovori o financiranju projekata

Aktivnosti se provode iz slijedećih izvora financiranja:

* 51 Pomoći EU – projekti su A4L\_BRIDGE, EATRIS Connect, ELIXIR Steers, HE P4OS, LiverScreen, Liveraim, Cost Harmonisation, Europe Radioval, CP4T, NEURODATA, TranssMed, PlanEd
* 52 Ostale pomoći – projekti su iLED
* 581 – Skinbiotic, Brzi test za ishemijski moždani udar, Chipart, 4BrainFlames, Brainclock

Iz prihoda ostvarenih od EU projekata financiraju se rashodi za zaposlene, materijalni troškovi poslovanja, nabava dugotrajne imovine i ulaganje u dugotrajnu imovinu, potrebni za provođenje projekata.

Zagreb, 16. prosinac 2024.

Dekan:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof.dr.sc. Slavko Orešković